laion/Wikipedia-Exotic huggingface dataset:
Catena

Catena on eesti segakoor, mis algselt oli ansambel, Elfikeldrist alguse saanud segakoori Kellerkoor väike koosseis. Nagu igal dünaamilisemal kollektiivil vahetub osa koosseisu mingil ajal, nii ka Kellerkooril – praeguseks on Elfikeldri liikmetest vaid kolm laulma jäänud ja osalt ka seetõttu esinetakse Catena nime all. Veebruar 2008 – II koht C-kategooria kooride hulgas XVI Eesti segakooride võistulaulmisel Miina Härma Gümnaasiumis Aprill 2016 - Grand Prix II Eesti vokaalansamblite võistulaulmisel Tuljak Miina Härma Gümnaasiumis XVI Eesti segakooride võistulaulmise tulemused. Eesti kooriühing Kooriühing. "II Eesti vokaalansamblite võistulaulmine Tuljak".[alaline kõdulink] Koduleht MTÜ Kellerkoor
Danzigi vabalinn

Danzigi vabalinn (saksa Freie Stadt Danzig; poola Wolne Miasto Gdańsk) oli riik, mis eksisteeris aastatel 1920–1939. Riik hõlmas Wisła suudmes asuva Gdański linna (saksa keeles Danzig) ja selle lähialad, kokku 1966 km². Sellel territooriumil elas umbes 356 000 inimest. Riik loodi Versailles' rahulepingu põhjal 10. jaanuaril 1920. Pärast Esimest maailmasõda ja Saksa Keisririigi langust taastati Preisi Kuningriik vabariikliku valitsusega kui Preisimaa Vaba Riik. Preisimaa Vaba Riik pidi loovutama peaaegu kõik Poseni ja Lääne-Preisimaa provintsi territooriumi äsjaloodud Poola riigile ja Rahvasteliidu mandaadiga Danzigi vabalinnale ning Rahvasteliidu mandaadile Memeli piirkonnas (varem Ida-Preisimaa). 2. septembril 1939 annekteeris Saksamaa Danzigi vabalinna. Vastavalt Potsdami konverentsi otsusele jäi Teise maailmasõja järel Preisimaa kirdeosa koos Königsbergiga NSV Liidu valdusse. Danzigi vabalinna ala anti Poolale. Linna saksa elanikkond küüditati Saksamaale. 17. juunil 1947 moodustati Hamburgis Danzigi vabalinna eksiilvalitsus. Danzigi vabalinn 1920–1939 1939. aasta II Rzeczpospolita, Danzigi vabalinn, Poola koridor Danzigi Rist Danzigi Vabalinna (1920–1939) eksiilvalitsuse koduleht Gesetz über die Wiedervereinigung der Freien Stadt Danzig mit dem Deutschen Reich
Brandenburgi värav

Brandenburgi värav (saksa keeles Brandenburger Tor) on võiduvärav Saksamaa Liitvabariigi pealinna Berliini keskses Mitte rajoonis Dorotheenstadti linnaosas Pariisi väljakul. Väravast ida poole kulgeb Unter den Linden, lääne poole 17. Juuni tänav. Värava kõrvale jäävad lääne pool 18. Märtsi väljak ja ida pool Pariisi väljak. Brandenburgi margi ja Berliini linna vaheline läänevärav ehitati aastatel 1788–1791 Preisi kuninga Friedrich Wilhelm II käsul. Klassitsistliku dekoratiivvärava arhitekt ja ehitusmeister oli Carl Gotthard Langhans. Viitena Saksa-Rooma riigile kroonib väravat skulptuur, mis kujutab kvadriigal saabuvat võidujumalannat Victoriat. Brandenburgi värav oli natsionaalsotsialistliku Saksamaa kapituleerumise järel Teises maailmasõjas liitlasvägede poolt sektoriteks jagatud Lääne- ja Ida-Berliini piiriületuskoht kuni Berliini müüri ehitamiseni 1961. aastal. Värav on kujunenud Berliini ja kogu Saksamaa rahvuslikuks sümboliks. Väravat on kujutatud ka Saksamaa Liitvabariigi 10-, 20- ja 50-sendistel euromüntidel. Brandenburgi värav on Berliini maratoni traditsiooniline stardi- ja finišipaik.
Peekersammal

Peekersammal (Chiloscyphus) on kammtupikuliste sugukonda kuuluv sammalde perekond. Peekersamblad on keskmise suurusega ja rohelised või kahvaturohelised taimed. Varred on lamavad ning harunevad hõredalt ja korrapäraselt. Lehed on terveservased, mõnikord tipus pisut sämpunud. Lehed on kinnitunud peaaegu piki vart. Peekersamblad on [ühekojalisus|ühekojalised]]. Eestis on teada kaks liiki: roheline peekersammal (Chiloscyphus polyanthos) ja kahkjas peekersammal (Chiloscyphus pallescens). Mõlemad liigid on (liig)niiskuslembesed ja võivad kasvada ka vees. Eesti sammalde määraja. (1998)./ Ingerpuu, N. & Vellak, K. (koost.). Tartu : EPMÜ ZBI, Eesti Loodusfoto, lk 76
Virkkala

Virkkala on linnaosa Soomes Lohja linnas. Asub kesklinnast 8 km edelas.
Neil Cavuto

Neil Patrick Cavuto (sündinud 22. septembril 1958) on Ameerika Ühendriikide uudistediktor ja kommentaator. Ta juhib kanali Fox Business Networki saateid "Your World with Neil Cavuto" ja "Cavuto on Business" ning Fox News Channeli telesaadet "Cavuto". Neil Cavuto elulugu FoxBusiness.com Neil Cavuto elulugu FoxNews.com NewsMaxi elulugu
1640

◄ | 16. sajand | 17. sajand | 18. sajand | ► ◄ | 1610. aastad | 1620. aastad | 1630. aastad | 1640. aastad | 1650. aastad | 1660. aastad | 1670. aastad | ► ◄◄ | ◄ | 1636 | 1637 | 1638 | 1639 | 1640 | 1641 | 1642 | 1643 | 1644 | ► | ►► 1640. aasta (MDCXL) oli 17. sajandi 40. aasta. ... riigikantsler Axel Oxenstierna algatusel kavandas Rootsi Riiginõukogu Narva muutmist riigi teiseks pealinnaks, kus kuningas igal neljandal aastal ühe aasta resideeriks. Plaan ei teostunud. ... ... ...
DrugBank

DrugBank on internetipõhine ravimite andmebaas, mida haldab Alberta Ülikool. Andmebaas on kõigile vabalt ja tasuta kättesaadav. Andmebaasi esimene versioon avaldati 2006. aastal. Viimatine, 2014. aastal avaldatud versioon (versioon 4.0) sisaldab 7677 ravimikirjet. Iga kirje sisaldab üle 200 andmevälja. DrugBanki koduleht
Detailplaneering

Detailplaneering on Eesti planeerimisseaduse järgi ruumiline planeering, mis koostatakse lähiaastate ehitustegevuse ja maakasutuse aluseks valla või linna territooriumi osa kohta. Reeglina koostatakse detailplaneering omavalitsuse üldplaneeringu elluviimiseks. Detailplaneeringu koostamine on kohustuslik linnades ja alevites ning alevike ja külade olemasolevatel ja kavandatavatel selgelt piiritletavatel kompaktse asustusega territooriumi osadel: uue hoone, välja arvatud üksikelamu kõrvalhoone, suvila kõrvalhoone, aiamaja kõrvalhoone või kuni 20 ruutmeetrise ehitusaluse pindalaga väikehoone, püstitamise korral ja on selle hoone püstitamiseks koostatava ehitusprojekti aluseks; olemasoleva hoone, välja arvatud üksikelamu, suvila, aiamaja või nende kõrvalhooned, maapealse osa kubatuuri laiendamise korral üle 33 protsendi ja on selle hoone laiendamiseks koostatava ehitusprojekti aluseks; maa-alade kruntideks jaotamise korral (sealjuures on krunt planeerimisseaduse järgi ehitamiseks kavandatud maaüksus detailplaneeringu koostamise kohustusega alal). Lisaks on detailplaneering kohustuslik koostada üldplaneeringus määratud aladel või juhtudel. Eeltoodule vaatamata võimaldab planeerimisseadus kohaliku omavalitsuse volikogul põhjendatud vajaduse korral algatada detailplaneeringu koostamise ka aladel ja juhtudel, millele ei ole sätestatud detailplaneeringu koostamise kohustust. Planeerimisalase tegevuse üleriigiline korraldamine ja järelevalve on Siseministeeriumi pädevuses ning planeerimisalase tegevuse korraldamine ja järelevalve maakonnas on maavanema pädevuses. "Planeerimisseaduse muutmise seadus" (PDF). Siseministeerium. 29. juuni 2009.[alaline kõdulink] Planeerimisseadus "Detailplaneeringu hinda ei mõõdeta vaid hektariga", Kaur Lass, ajakiri Ehitaja 5/2006
1644

◄ | 16. sajand | 17. sajand | 18. sajand | ► ◄ | 1610. aastad | 1620. aastad | 1630. aastad | 1640. aastad | 1650. aastad | 1660. aastad | 1670. aastad | ► ◄◄ | ◄ | 1640 | 1641 | 1642 | 1643 | 1644 | 1645 | 1646 | 1647 | 1648 | ► | ►► 1644. aasta (MDCXLIV) oli 17. sajandi 44. aasta. 25. aprill – Langes Mingi dünastia, kui keiser Chongzhen sooritas Li Zichengi juhitud talupoegade mässu ajal enesetapu. 6. juuni – Qingi dünastia vallutas Pekingi ja võttis kogu Hiina oma võimu alla. 2. juuli – Inglise kodusõda: Šotlaste ja Inglise parlamendi ühisvägi võitsid Marston Moori lahingus rojaliste. 8. november – Pekingis krooniti kolmandaks Qingi dünastia keisriks Shunzhi, olles pärast Mingi dünastia kokkuvarisemist esimene keiser, kes valitses kogu Tegelikku Hiinat. 18. detsember – Rootsis sai pärast täisealiseks saamist võimule kuninganna Kristiina. 24. oktoober – William Penn, inglise kolonist Antonio Stradivari, itaalia viiulimeister 28. veebruar – Guru Hargobind, sikhi guru 30. detsember – Jan Baptist van Helmont, flaami arst ja keemik
Avalikustamise strateegia

Avalikustamise strateegia on peamiselt riigiasutuste ja kohalike omavalitsuste, vähem teiste organisatsioonide strateegia avalikkuse teavitamiseks ning dokumentide avalikkusele kättesaadavaks tegemiseks. Avalikustamise strateegia ruumilise planeerimise kontekstis on elanikkonna (kodanike), ettevõtjate, maaomanike ja teiste huvitatud isikute kaasamine arengukava või planeeringu ja selle keskkonnamõju strateegilisse hindamise protsessi. See on vajalik, sest planeeringute koostamine on planeerimisseaduse järgi kohustuslik läbi viia avalikult ja avalikkust kaasavalt. Avalikustamise strateegia võib olla samuti vajalik oluliste otsuste, arengukavade, projektide vms koostamisel. Samuti võib avalikustamise strateegia olla vajalik ettevõtetel uute toodete või teenuste või oluliste juhtkonna muudatuste, omaniku vahetuse vms tutvustamiseks. Avalikustamise strateegia olulisus peitub selles, et teadlikult ja õiges järjekorras ning õigetele sihtrühmadele infot andes välditakse segadust, vastutöötamist jms ebasoodsaid olukordi. Praktikas on negatiivse avaliku arvamuse positiivseks muutmine pikk ja keerukas protsess. Avalikustamise strateegia puudumisest lähtuvalt on mitmed planeeringud ja projektid jäänud ellu viimata. Samuti võib avalikustamise strateegia puudumine tekitada ettevõtte töötajate või ettevõtte klientide seas segadust, mille tulemuseks on kas töölt lahkumine või lepingute ülesütlemine. Kaur Lass. Trellid vaateakende ees – Eestis ei kasutata avalikustamise strateegiaid. Postimees 16.06.2007 Kaur Lass. Elukeskkonna kvaliteedi määravad planeeringu koostamises osalejad, Keskkonnatehnika 5/2007 Kaur Lass. Planeeringu edu tagab soosiv avalik arvamus, Äripäev 13.05.2009
1645

◄ | 16. sajand | 17. sajand | 18. sajand | ► ◄ | 1610. aastad | 1620. aastad | 1630. aastad | 1640. aastad | 1650. aastad | 1660. aastad | 1670. aastad | ► ◄◄ | ◄ | 1641 | 1642 | 1643 | 1644 | 1645 | 1646 | 1647 | 1648 | 1649 | ► | ►► 1645. aasta (MDCXLV) oli 17. sajandi 45. aasta. ... augustis – Taani ja Rootsi vahel sõlmitud Brömsebro rahu tulemusena anti Taani poolt Rootsile üle Saaremaa. Sellega langes kogu Eesti ala (välja arvatud Setumaa) Rootsi ülemvõimu alla. Eestimaa kubermangu kuberner Gustav Oxenstierna kehtestas nn uuendatud maakorralduse, mille järgi keelati pagenud talupoegade igasugune abistamine ja varjamine. See tähendas, et sulased ja teenijad ei võinud omavolitsi enam kohta vahetada: nad muutusid sunnismaisteks. ... ... Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 80
Helmut Thielicke

Helmut Thielicke (4. detsember 1908 – 5. märts 1986) oli saksa protestantlik teoloog ja Hamburgi Ülikooli rektor 1960–1978.
Jüri Soolep

Jüri Soolep (sündinud 8. novembril 1962) on eesti arhitekt. Ta on lõpetanud ERKI arhitektuuriteaduskonna 1986. aastal. Aastatel 1986–1988 õppis ta Moskva Arhitektuuriteooria ja -ajaloo Teaduslikus Keskinstituudis ja sai teaduste kandidaadi kraadi. Seejärel täiendas ta end Inglismaal, õppides aastatel 1997–2001 Portsmouthi Ülikoolis, kus sai filosoofiadoktori kraadi. Aastatel 1988–1997 oli ta Eesti Kunstiakadeemias vanemõpetaja, 1997–2001 Portsmouthi Ülikooli arhitektuurikoolis stuudioõpetaja. Alates 2001. aastast on Soolep Eesti Kunstiakadeemia arhitektuuri teaduskonna professor. Aastatel 2002–2011 oli ta dekaan. Alates 2011. aastast on ta Umea Arhitektuurikooli magistristuudio külalisprofessor ja alates 2013. aastast Põhjamaade Arhitektuuriakadeemia rektor. Ta on arhitektuuribüroo ARCHIMEDIUM AS aktsionär ja Eesti Arhitektide Liidu eestseisuse liige. Tema loomingusse kuuluvad hooned ja sisekujundused peamiselt Pärnus ja Tallinnas. 2012 Eesti Kultuurkapitali arhitektuuri sihtkapitali aastapreemia (tegevuse eest Eesti Kunstiakadeemia arhitektuuri teaduskonna dekaanina, pikaajalise õppe- ja teadustöö ning raamatu "Ruum ja mõte. 10 loengut arhitektuurist" kirjutamise eest) Jüri Soolep Eesti Teadusinfosüsteemis (vaadatud 13. detsembril 2014)
Vastja oja

Vastja oja on oja Raplamaal Kehtna vallas Hiie ja Vastja külas. Oja lähe on Hiie külas Lelle raba edelaservas. Vastja külas jääb oja lõunakaldale Iidase pärn. Samas läheb üle oja Lokuta–Kehtna tee, millest 1 km loodes suubub oja vasakult Velise jõkke (62,2 km suudmest). Oja on mitteavalik veekogu, mille piiranguvöönd on 50 m. Vastja oja keskkonnaregistri kood on VEE1112800. Vastja oja keskkonnaportaalis
Laeste oja

Laeste oja on oja Raplamaal Kehtna vallas Kärpla ja Laeste külas. Oja suudmest umbes 1600 m läände jääb Rapla–Järvakandi–Kergu maantee. Ta suubub Kärpla külas Velise jõkke (58,9 km suudmest). Oja on mitteavalik veekogu, mille piiranguvöönd on 50 m. Laeste oja keskkonnaregistri kood on VEE1112900. Laeste oja keskkonnaportaalis
Veskioja

Veskioja on oja Raplamaal Kehtna vallas Ahekõnnu ja Nõlva külas ning Rapla vallas Vahakõnnu külas. Ülemjooksul läheb üle oja Ahekõnnu tee. Keskjooksul läheb üle oja Rapla–Järvakandi–Kergu maantee. Oja suubub Nõlva külas vasakult Velise jõkke (50,2 km suudmest). Suudmest põhja poole jääb Tõrasoo looduskaitseala. Oja on avalik veekogu, mille piiranguvöönd on 100 m. Veskioja keskkonnaregistri kood on VEE1113000. Veskioja keskkonnaportaalis
1646

◄ | 16. sajand | 17. sajand | 18. sajand | ► ◄ | 1610. aastad | 1620. aastad | 1630. aastad | 1640. aastad | 1650. aastad | 1660. aastad | 1670. aastad | ► ◄◄ | ◄ | 1642 | 1643 | 1644 | 1645 | 1646 | 1647 | 1648 | 1649 | 1650 | ► | ►► 1646. aasta (MDCXLVI) oli 17. sajandi 46. aasta. 25. juuni – lõppes Inglismaa kodusõda. Eestimaa kuberneriks sai 22-aastane Erik Oxenstierna. ... 17. veebruar – Pierre Boisguillebert, prantsuse majandusteadlane 25. märts – Nils Stromberg, Rootsi sõjaväelane ja riigitegelane 4. aprill – Antoine Galland, prantsuse orientalist ja tõlkija 12. aprill – Pietro Dandini, itaalia maalikunstnik 15. aprill – Pierre Poiret, prantsuse kristlik müstik ja filosoof, kalvinistlik vaimulik 30. juuni – Paul Hermann, saksa botaanik 1. juuli – Gottfried Wilhelm Leibniz, saksa filosoof, matemaatik, füüsik ja polühistor 19. august – John Flamsteed, inglise astronoom 23. detsember – Jean Hardouin, prantsuse ajaloolane 6. jaanuar – Elias Holl, saksa arhitekt 10. aprill – Santino Solari, Šveitsi arhitekt ja skulptor 9. juuni – Philipp von Scheiding, Rootsi riigitegelane ja diplomaat 22. juuni – Daniel Dumonstier, prantsuse kunstnik 24. september – Duarte Lobo, Portugali helilooja
Hackney

Hackney on Londoni linnaosa. Hackney pindala on 19,06 km² ja seal elab 209 000 inimest (2007). https://ons.maps.arcgis.com/home/item.html?id=a79de233ad254a6d9f76298e666abb2b http://www.ons.gov.uk/peoplepopulationandcommunity/populationandmigration/populationestimates/datasets/populationestimatesforukenglandandwalesscotlandandnorthernireland
1647

◄ | 16. sajand | 17. sajand | 18. sajand | ► ◄ | 1610. aastad | 1620. aastad | 1630. aastad | 1640. aastad | 1650. aastad | 1660. aastad | 1670. aastad | ► ◄◄ | ◄ | 1643 | 1644 | 1645 | 1646 | 1647 | 1648 | 1649 | 1650 | 1651 | ► | ►► 1647. aasta (MDCXLVII) oli 17. sajandi 47. aasta. ... ... 2. aprill – Maria Sibylla Merian, saksa loodusteadlane ja illustraator 16. aprill – Matthijs Naiveu, hollandi maalikunstnik 6. september – Johannes Gezelius noorem, rootsi teoloog 10. september – Gabriel Herlin, Eesti vaimulik 11. november – Johannes Voorhout, hollandi maalikunstnik 18. november – Pierre Bayle, prantsuse publitsist ja filosoof 11. detsember – Jakob Johann Hastfer, Liivimaa päritolu Rootsi riigitegelane ja sõjaväelane, feldmarssal 8. oktoober – Christen Sørensen Longomontanus, taani astronoom 25. oktoober – Evangelista Torricelli, itaalia füüsik ja matemaatik 9. detsember – Reiner Brocmann, pastor, juhuluuletaja ja tõlkija
Geraldo Rivera

Geraldo Rivera (sündinud 4. juuli 1943) on Ameerika Ühendriikide ajakirjanik, jurist, reporter ja endine vestlussaate juht. Ta juhib Fox News Channeli saadet "Geraldo at Large". Urban Legends Reference Pages: Geraldo Rivera and Jerry Rivers
1649

◄ | 16. sajand | 17. sajand | 18. sajand | ► ◄ | 1610. aastad | 1620. aastad | 1630. aastad | 1640. aastad | 1650. aastad | 1660. aastad | 1670. aastad | ► ◄◄ | ◄ | 1645 | 1646 | 1647 | 1648 | 1649 | 1650 | 1651 | 1652 | 1653 | ► | ►► 1649. aasta (MDCXLIX) oli 17. sajandi 49. aasta. 19. jaanuar – algas kohus Charles I üle. 19. märts – Inglismaa parlament tühistas monarhia. 19. mai – Inglismaa kuulutati vabariigiks. Moskva tsaaririgis kehtestati talupoegade sunnismaisus Narva ja Jaanilinn (Ivangorod) liidetakse üheks linnaks; alles 1944 need taas lahutatakse. Jonas Persson ja Cordt Pöppelmann rajavad Narva joale sae- ja vaseveski. Sellega on alus pandud Narva linna tööstusele. Ikaldusaasta Liivimaal ... ... 30. jaanuar – Charles I, Inglise kuningas (hukati) ... Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 80
Simeon Bekbulatovitš

Simeon Bekbulatovitš (aastani 1573 Sain-Bulat; vene Симеон Бекбулатович; tatari Sain Bulat xan; surnud 5. jaanuar 1616) oli Kassimovi khaan 1568–1573, väepealik Liivi sõjas ja opritšnina järel 1575–1576 kogu Venemaa suurvürst ja tsaar. Ta oli Tšingis-khaani ja Kuldhordi khaanide järglane, ning Ivan Julma teise abikaasa, tšerkessist tsarinna, Maria Temrjukovna (umbes 1544–1569) lähisugulane. Henry Hoyle Howorth: History of the Mongols from the 9th to the 19th Century. Part 2: The So-Called Tartars of Russia and Central Asia. lk.435 Isabel De Madariaga: Ivan the Terrible. (Chapter 18: Grand Prince Simeon Bekbulatovich). Yale Univ Pr, 2006 ISBN 0-300-11973-9 lk. 298 Alexandre Bennigsen, Marie Broxup: The Islamic threat to the Soviet state. 1983, ISBN 0-7099-0619-6 lk.10 biografija.ru: Симеон Бекбулатович (biograafia vene keeles)
Girolamo Frescobaldi

Girolamo Frescobaldi (1583 Ferrara – 1. märts 1643 Rooma) oli itaalia organist ja helilooja. Girolamo Frescobaldi sündis arvatavasti 13. septembril 1583 Ferraras. Juba lapsena õppis ta Ferrara katedraali organisti Luzzasco Luzzaschi juures. Frescobaldi ilmutas juba varakult erakordseid võimeid nii orelimängus kui ka laulmises. Jaanuaris 1607 sai Frescobaldi organistikoha Santa Maria kirikus Roomas, kus töötas ainult mõne nädala, misjärel läks reisima Flandriasse. 1. novembril 1608 sai Frescobaldi organistiks Püha Peetruse katedraalis Roomas. Seal töötas ta 20 aastat. 1628. aastast elas ta Firenzes, kus oli organistina Medicite teenistuses. Firenzes elas Frescobaldi viis aastat. Seejärel naasis ta Roomasse Püha Peetruse katedraali, kus töötas oma elu lõpuni. Girolamo Frescobaldi suri 1. märtsil 1643 Roomas. Girolamo Frescobaldi oli oma aja üks tuntumaid organiste – orelivirtuoos. Väidetavalt olevat tema orelimängu kuulanud Roomas ligi 30 000 inimest. Girolamo Frescobaldi mõjutas oma loominguga Johann Jacob Frobergerit ja hiljem Johann Sebastian Bachi. Johann Jacob Froberger oli Girolamo Frescobaldi õpilane. 1637. aastal ta reisis Viinist Roomasse, et Frescobaldiga kohtuda. Girolamo Frescobaldi oli esimene itaalia muusika ajaloos, kes hakkas kirjutama sooloteoseid orelile. Enne teda kasutati orelit Itaalias põhiliselt saatepillina. Girolamo Frescobaldi kirjutas madrigale. Esimene madrigalikogumik ilmus 1608. aastal. See sisaldas tokaatasid, ritšerkaare, fantaasiaid, capriccio'sid ning fuugasid orelile ja cembalo'le (klavessiinile). Kõige tuntum on tema kogumik "Fiori Musicali" ("Muusikalised lilled", 1635), mis sisaldab missasid orelile. / Werner Music Arcive Selle artikli kirjutamisel on kasutatud materjali Great Composers 1300–1900. A Biographical and Critical Guide. The H.W.Wilson Company. New York.
1590. aastad

Viimased sündmused maailmas • Aastate loend • Aasta päevad ◄ | 2. aastatuhat | ► ◄ | 15. sajand | 16. sajand | 17. sajand | ► ◄ | 1560. aastad | 1570. aastad | 1580. aastad | 1590. aastad | 1600. aastad | 1610. aastad | 1620. aastad | ► 1590 | 1591 | 1592 | 1593 | 1594 | 1595 | 1596 | 1597 | 1598 | 1599 1590. aastad on ajavahemik 1590. aasta algusest kuni 1599. aasta lõpuni. ... ... ... ...
FreedomWorks

FreedomWorks on konservatiivne mittetulundusühing Ameerika Ühendriikides Washingtonis. Koduleht
Alaska poolsaar

Alaska poolsaar (inglise keeles Alaska Peninsula) on poolsaar Põhja-Ameerika loodeosas. Poolsaar ulatub umbes 800 km edelasuunaliselt merre, kus ta eraldab Vaikset ookeani Beringi mere Bristoli lahest. Kirjanduses peetakse "Alaska poolsaare" all sageli silmas tervet Alaska osariigi territooriumi ilma Aleuutide ja nn. Alaska Pannivarreta.
Uriel Sebree

Uriel Sebree (20. veebruar 1848 – 6. august 1922) oli Ameerika Ühendriikide mereväeohvitser. Ta asus õppima mereväeakadeemiasse kodusõja ajal ja läks erru 1910. aastal kontradmirali auastmes. Sebree oli USA Vaikse ookeani laevastiku komandör. Ta sooritas kaks polaarekspeditsiooni. Esimesel läks ta laeval Tigress 1873. aastal otsima kaduma jäänud laeva Polaris. 1884. aastal päästis ta Adolphus Greely ja tema ellujäänud kaaslased Ellesmere'i lähedalt. Aastail 1901–1902 oli ta Ameerika Samoa kuberner. Tema järgi on nimetatud Sebree saar ja Sebree mägi Alaska Aleksandri saarestikus.
1587

◄ | 15. sajand | 16. sajand | 17. sajand | ► ◄ | 1550. aastad | 1560. aastad | 1570. aastad | 1580. aastad | 1590. aastad | 1600. aastad | 1610. aastad | ► ◄◄ | ◄ | 1583 | 1584 | 1585 | 1586 | 1587 | 1588 | 1589 | 1590 | 1591 | ► | ►► 1587. aasta (MDLXXXVII) oli 16. sajandi 87. aasta. 18. august – Põhja-Carolinas Roanoke saarel sündis esimene Ameerikasse siirdunud inglaste laps - Virginia Dare. Kogu koloonia kadus hiljem jäljetult. August – Rooma paavst Sixtus V kuulutab Inglismaale katoliikliku ristisõja. ... ... 8. veebruar – Mary Stuart, Šotimaa kuninganna (hukati) 27. mai – Gotthard Kettler, Liivi ordumeister ja Kuramaa hertsog
Wen Jiabao

Wen Jiabao (Wēn Jiābǎo; lihtsustatud hiina kirjas 温家宝; traditsioonilises hiina kirjas 溫家寶; sündinud 15. septembril 1942 Beichenis Tianjinis) on Hiina poliitik, kes oli 2003–2013 Hiina RV valitsusjuht (Riiginõukogu esimees) ja 1997–2012 Hiina Kommunistliku Partei Keskkomitee poliitbüroo liige. Ta on geoloog ja insener ning on lõpetanud Pekingi Geoloogiainstituudi. 1968–1978 töötas ta Gansu provintsis geoloogina. Weni valitsusajal loobuti Hiinas iga hinnaga majanduskasvu taotlemisest ja hakati rohkem tähelepanu pöörama sissetulekute võrdsemale jaotusele, haridusele ja tervishoiule.
Liid

Liid (hiina keeles 黎 (lí)) on üks 56-st Hiinas ametlikult tunnustatud rahvast. Nad räägivad kami-tai keelte hulka kuuluvat lii keelt. 2000. aasta rahvaloenduse andmeil oli Hiinas 1 247 800 liid. 94% neist elas Hainani saarel.
2002. aasta Rahvaste Ühenduse mängud

2002. aasta Rahvaste Ühenduse mängud olid 17. Rahvaste Ühenduse mängud. Need toimusid 25. juulist kuni 4. augustini Manchesteris Inglismaal. See oli suurim spordivõistlus Inglismaal, mis on seal kunagi peetud, jättes varju isegi 1948. aasta suveolümpiamängud. Rahvaste Ühenduse mängude koduleht 2002. aasta mängudest Manchester 2002 koduleht BBC koduleht 2002. aasta Rahvaste Ühenduse mängudest
Lii

Lii (hiina 里, lǐ) on traditsiooniline Hiina pikkusühik. Selle pikkus oli 180 zhang'i ehk umbes 644,4 m. Ajaloo jooksul on selle pikkus varieerunud. 1984. aastal läks Hiina RV ametlikult üle meetermõõdustikule ja lii pikkuseks määrati 500 m. Lii laenati ka Koreasse ja Jaapanisse, kus seda nimetatakse ri. Jaapanis on ri pikkus 3927,27 m, Koreas 392,72 m.
David Letterman

Fail:David Letterman at Perelman Institute.jpg David Michael Letterman (sündinud 12. aprillil 1947) on Ameerika Ühendriikide saatejuht ja humorist. Ta juhtis 33 aastat hilisõhtust vestlussaadet, alates 1982. aastast NBC saadet "Late Night with David Letterman" ja alates 1993. aastast CBS-i saadet "Late Show with David Letterman". Tema saade oli viimast korda eetris 20. mail 2015.
Näitleja

Näitleja (vananenud terminiga aktöör) on loovisik, kes esineb teatris kui ka kaamera või mikrofoni ees. Näitleja võib esineda lavadel, teatrietendustes, filmides, telesaadetes, raadiosaadetes või mujal. Naisnäitlejat võib nimetada ka näitlejannaks või näitlejatariks, kuid elukutse ja ametinimetus on siiski näitleja. Näitlemine Näitlejate loend Teatrinäitlejate loend Filminäitlejate loend Eesti näitlejate loend Eesti Näitlejate Liit Lapsnäitleja